b'\n_START_ARTICLE_\nKokkolan helluntaiseurakunta\n_START_SECTION_\nHistoria\n_START_PARAGRAPH_\nKokkolan helluntaiseurakunta perustettiin vuonna 1932 Rafael \xc3\x96hbergin johdolla. Samana vuonna se hankki itselleen kiinteist\xc3\xb6n, jonka paikalla nykyinenkin rukoushuone sijaitsee, ja aloitti s\xc3\xa4\xc3\xa4nn\xc3\xb6llisen kokoustoiminnan. Seurakuntaan liittyi perustettaessa 10 henke\xc3\xa4 ja kahden vuoden kuluttua j\xc3\xa4senm\xc3\xa4\xc3\xa4r\xc3\xa4 oli noussut 111 henkeen. 1950-luvulta alkaen alkoi seurakunta l\xc3\xa4hett\xc3\xa4\xc3\xa4 ihmisi\xc3\xa4 l\xc3\xa4hetys- ja kehitysaputy\xc3\xb6h\xc3\xb6n. Vuonna 1980 valmistui nykyinen Veijo Meril\xc3\xa4n suunnittelema rukoushuone. Seurakunta liittyi Suomen Helluntaikirkkoon helmikuussa 2008.'